CELEX: 22020D0896
Language: lv
Date: 2019-12-13 00:00:00
Title: Kopienas un Šveices Iekšzemes transporta Komitejas lēmums Nr. 1/2020 (2020. gada 19. jūnijs) par Lēmuma Nr. 2/2019 pielāgošanuEiropas Parlamenta un Padomes Direktīvu (ES) 2016/797 un (ES) 2016/798 transponēšanas datumiem, kuri Covid-19 pandēmijas dēļ pārcelti uz vēlāku laiku [2020/896]

30.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 206/65
               
            
         KOPIENAS UN ŠVEICES IEKŠZEMES TRANSPORTA KOMITEJAS LĒMUMS Nr. 1/2020
         (2020. gada 19. jūnijs)
         
            par Lēmuma Nr. 2/2019 pielāgošanu
            Eiropas Parlamenta un Padomes Direktīvu (ES) 2016/797 un (ES) 2016/798 transponēšanas datumiem, kuri Covid-19 pandēmijas dēļ pārcelti uz vēlāku laiku [2020/896]
         KOMITEJA,
         ņemot vērā Eiropas Kopienas un Šveices Konfederācijas nolīgumu par preču un pasažieru pārvadāšanu pa dzelzceļu un autoceļiem (1) (turpmāk “nolīgums”) un jo īpaši tā 52. panta 4. punktu,
         tā kā:
         Apvienotās komitejas 2019. gada 13. decembra Lēmuma Nr. 2/2019 (2) mērķis ir nodrošināt raitu dzelzceļa satiksmi starp Šveici un Eiropas Savienību saskaņā ar prasībām, kas ieviestas ar Eiropas Parlamenta un Padomes Direktīvu (ES) 2016/797 (3) un Eiropas Parlamenta un Padomes Direktīvu (ES) 2016/798 (4). Ņemot vērā Covid-19 pandēmijas izraisītos ārkārtējus apstākļus, Eiropas Parlaments un Padome, pieņemot Direktīvu (ES) 2020/700 (5), Direktīvu (ES) 2016/797 un (ES) 2016/798 transponēšanas datumus atlika uz vēlāku laiku. Apvienotās komitejas Lēmums Nr. 2/2019 būtu jāsaskaņo ar transponēšanas datumiem, kas grozīti ar minēto direktīvu,
         IR NOLĒMUSI ŠĀDI.
         
            1. pants
            Kopienas un Šveices Iekšzemes transporta komitejas 2019. gada 13. decembra Lēmuma Nr. 2/2019 7. pantā iekļauj šādu jaunu 2.a punktu:
            
                        “2.a.
                     
                     
                        Apvienotās komitejas Lēmuma Nr. 1/2013 2. panta 1. punktu un/vai 3. panta 1. punktu turpina piemērot līdz 2020. gada 31. oktobrim attiecībā uz dalībvalstīm, kuras aģentūrai un Komisijai ir nosūtījušas attiecīgo paziņojumu saskaņā ar Direktīvas (ES) 2016/797 57. panta 2.a punktu vai Direktīvas (ES) 2016/798 33. panta 2.a punktu. “
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Bernē, 2020. gada 19. jūnijā
            
               
                  Šveices Konfederācijas vārdā –
               
               
                  priekšsēdētājs
               
               Peter FÜGLISTALER
            
            
               
                  Eiropas Savienības vārdā –
               
               
                  Eiropas Savienības delegācijas vadītāja
               
               Elisabeth WERNER
            
         
         
            (1)  OV L 114, 30.4.2002., 91. lpp.
         
         
            (2)  OV L 13, 17.1.2020., 43. lpp.
         
         
            (3)  Eiropas Parlamenta un Padomes Direktīva (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (OV L 138, 26.5.2016., 44. lpp.).
         
            (4)  Eiropas Parlamenta un Padomes Direktīva (ES) 2016/798 (2016. gada 11. maijs) par dzelzceļa drošību (OV L 138, 26.5.2016., 102. lpp.).
         
            (5)  Eiropas Parlamenta un Padomes Direktīva (ES) 2020/700 (2020. gada 25. maijs), ar ko Direktīvas (ES) 2016/797 un (ES) 2016/798 groza attiecībā uz to transponēšanas laikposmu pagarināšanu (OV L 165, 27.5.2020., 27. lpp.).